als_Latn dik_Latn sag_Latn
Kryetari i Kuvendit, njëherësh Presidenti i zgjedhur i Republikës së Shqipërisë, Ilir Meta, priti ditën e sotme në zyrën e tij, ish-kryeministrin e Kosovës, Ramush Haradinaj.
Në takimin që është i pari që nga lirimi i Haradinajt nga gjykata e Colmarit në Francë, Meta uroi Haradinajn për rikthimin dinjitoz e të merituar në Kosovë, si dhe e vlerësoi për përkushtimin e tij në udhëheqjen e Aleancës së Ardhmërisë së Kosovës.
Po ashtu Haradinaj nga ana e tij uroi Metën për zgjedhjen në postin e kreut të shtetit.
Duke biseduar për zhvillimet politike në rajon dhe rëndësinë e shërbimit ndaj paqes dhe stabilitetit në rajon, Meta dhe Haradinaj ndajnë të njëjtin mendim për zhvillimin e zgjedhjeve të lira e të ndershme në Kosovë e Shqipëri, pasi i konsideruan dy shtetet respektive si faktor kyq për stabilitetin e rajonit.
als_Latn als_Latn als_Latn als_Latn